

## PÁLYÁZATI FELHÍVÁS

A Magyar Posta Zrt. (székhelye: 1138 Budapest, Dunavirág u. 2-6.) mint kiíró nyilvános pályázat keretében értékesíti az alábbi ingatlant, az alábbiak szerint:

**Cím: 8649 Balatonberény, Kossuth Lajos utca 6.**

**Hrsz: Balatonberény belterület 45**

**Ingatlan-nyilvántartásbeli**

**megnevezés: kivett lakóház, udvar, gazdasági épület**

**Telek területe: 540 m²**

**Főépület nettó területe: 124 m²**

**Melléképület nettó területe: 8,5 m2**

**Tulajdoni hányad: 1/1**

**Értékesítési irányár:** 27.700.000,- Ft + Áfa (huszonhétmillió hétszázezer forint + áfa)

A Kiíró az ingatlan irányáránál alacsonyabb összegre tett ajánlatot nem fogadja el.

Ajánlatot benyújtani az Értékesítési tájékoztatóban foglaltak szerint lehet. A pályázatra vonatkozó részletes rendelkezéseket az Értékesítési tájékoztató tartalmazza.

Ajánlatot kizárólag azok nyújthatnak be, valamint az ingatlant azok tekinthetik meg, akik a kiíró Értékesítési tájékoztatóját az ajánlattételi határidőt megelőző munkanapig (legkésőbb 15 óráig) - térítésmentesen - átvették és legkésőbb az ajánlat benyújtásáig az Értékesítési tájékoztató átvételét igazoló átvételi elismervényt aláírták.

Az Értékesítési tájékoztató átvétele történhet: elektronikus úton *.pdf* formátumban:
ingatlanok@posta.hu e-mail címen, vagy személyesen, képviselő vagy meghatalmazott útján a Magyar Posta Zrt. Nyugat-magyarországi ingatlangazdálkodási osztály telephelyén (7623 Pécs, Nagy Lajos király útja 1. 507. iroda), vagy tértivevényes postai küldeményként.

Az ajánlatok benyújtásának ideje: 2024.04.10. 10:00 órától 12:00 óráig.

## A pályázattal kapcsolatban további információ kérhető munkanapokon 9-15 óra között a +36-30/771-8289 telefonszámon.



## Balatonberény posta

## Balatonberény, Kossuth Lajos utca 6.

## Értékesítési irányár:27.700.000.-Ft+Áfa

Balatonberény mintegy 4 kilométerre helyezkedik el a Zala torkolatától, a település a Balatonboglári borvidék része.

Az ingatlan a település központi részén helyezkedik el, a környezetében lakóházak, üdülők, üzletek találhatóak. A használaton kívüli, szabadon álló volt postaépület az 1930-as években épült, földszintes kialakítású, hagyományos szerkezetű, közepes állapotú. Az ingatlan teljes közműellátással rendelkezik.

##

